## V.4 Hozzájáruló nyilatkozat

**HOZZÁJÁRULÓ NYILATKOZAT**

**személyes adatok kezeléséhez, megőrzéséhez és a jogszabályi előírásoknak megfelelő közzétételéhez**

Alulírott ……………………………………….…… (név) hozzájárulok ahhoz, hogy az egyetemi tanári pályázatomban megadott személyes adataimat a Magyar Felsőoktatási Akkreditációs Bizottság (a továbbiakban: MAB), címe: 1013 Budapest, Krisztina krt. 39/B. az információs önrendelkezési jogról és az információszabadságról szóló 2011. évi CXII. törvény rendelkezéseinek, valamint a MAB adatvédelmi szabályzatának megfelelően kezelje.

Tudomásul veszem, hogy az adatkezelés célja az egyetemi tanári pályázatomra vonatkozóan szakértői vélemény adása.

Hozzájárulok, hogy a személyes adataimat is tartalmazó egyetemi tanári pályázatomat az adatkezelő MAB a döntéshozatali eljárásban titoktartási kötelezettséggel hozzáférhetővé tegye a szakértői eljárásban részt vevők számára papír alapon és a MAB szerverén elektronikus tárolással a TIR adatbázisban, továbbá a szakértői véleményt nyilvánosságra hozza a honlapján (www.mab.hu) a következő tartalommal: MAB kód, tudományág, intézmény, támogatott/nem támogatott.

A személyes adatot az adatkezelő MAB kizárólag saját fizikai befolyása alatt álló szerveren tárol, melyekhez a hozzáférés csak a véleményezési eljárásban részt vevő munkatársak és szakértők számára engedélyezett és jelszóval védett. A hozzáférés naplózásra kerül.

Az adatkezelő MAB az adatokat a jelen nyilatkozatomban adott hozzájárulásomat meghaladóan nem hozza nyilvánosságra, és gondoskodik azok törvény szerinti védelméről.

A MAB szakértői vélemény adása célú adatkezelés keretében az adatkezelést jogszerű, tisztességes, a természetes személyek számára átlátható módon, a természetes személyek jogait biztosítva, az adatok tárolását a feltétlenül szükséges időtartamra korlátozva valósítja meg.

A MAB Titkárság adatkezelésben közreműködő munkatársai az adatkezelésben érintett adatokat a jogszabályi rendelkezéseknek megfelelően kezelik, tárolják, illetve semmisítik meg. Az adatkezelésben részt vevő munkatársaknak munkaköri leírásuknak, valamint a MAB Szervezeti és Működési Szabályzatának megfelelően titoktartási kötelezettségük van, a kezelt adatok az adatkezelés során szolgálati titoknak minősülnek. A szakértők az adatkezelésben érintett adatokat a jogszabályi rendelkezéseknek megfelelően kezelik, valamint nyilatkozatuknak megfelelően titoktartási kötelezettségük van, a kezelt adatok titoknak minősülnek.

Tudomásul veszem, hogy a személyes adataim kezeléséről a lakatos.peter@mab.hu email címen vagy a Magyar Felsőoktatási Akkreditációs Bizottság, 1013 Budapest, Krisztina krt. 39/B. postacímen bármikor tájékoztatást kérhetek, jelen nyilatkozatomat visszavonhatom és kérhetem személyes adataim helyesbítését, zárolását vagy törlését. Amennyiben úgy ítélem meg, hogy személyes adataim kezelésével kapcsolatos jogsérelem ért, az adatkezelővel szemben bírósági eljárást vagy a Nemzeti Adatvédelmi és Információs Hatóságnál vizsgálatot kezdeményezhetek (1125 Budapest, Szilágyi Erzsébet fasor 22/C., ugyfelszolgalat@naih.hu, +36-1-3911400, www.naih.hu).

Kelt, ………. (év) ....................... (hónap) ........ (nap)

Név/Aláírás